<classify> Nyemo Malecela Kagera ALIYEKUWA Meneja wa Chama chaUshirika cha Ngara Farmers Cooperative, Humphrey Kachecheba 50, amekutwaamejiua katika nyumba ya wageni kwa kile kinachodaiwa alikuwa anakabiliwa namsongo wa mawazo kutokana na kufukuzwa kazi na kufunguliwa kesi mahakamani kwaupotevu wa fedha Sh milioni 889 mali ya chama hicho. Kamanda wa Polisi Mkoa waKagera, Revocatus Malimi, alisema mwili wa meneja huyo wa zamani wa chama hichouligundulika Februari 3, mwaka huu saa tatu usiku akiwa chumba namba sabakatika nyumba ya kulala wageni ya New Praise Lodge iliyopo Hamgembe, Manispaaya Bukoba mkoani Kagera. Katika uchunguzi wa awali wa polisi,Kachecheba ambaye alikuwa mkazi wa Bunazi Kyaka, alichukua chumba katika nyumbahiyo ya wageni Januari 29, mwaka huu saa 4 asubuhi akitokea Wilaya ya Ngaraalikokuwa akifanyia kazi na aliendelea kuishi hapo hadi alipogundulikaamefariki dunia. Kwa muda wote inadaiwaalikuwa anashinda ndani ya chumba hicho amelala kila siku na kutoka saa 2 usikuna kurudi saa 4 usiku, alisema Kamanda Malimi. Alisema mwili wa Kachechebauligunduliwa na mhudumu na nyumba hiyo ya wageni, Odetha Edmund wakatialipotaka kufanya usafi ndani ya chumba hicho, baada ya kugonga mlango bilakupata majibu kutoka kwa mteja wake huku mlango ukiwa umefungwa kwa ndani. Odetha alilazimikakusubiri hadi saa 10 jioni ambapo alirudia kumgongea, lakini bado Kachechebahakufungua ndipo alitoa taarifa kwa meneja wake ambaye naye alitoa taarifa polisiambao walifika na kuvunja mlango ambapo walimkuta tayari amefariki akiwaametokwa na mapovu mdomoni, alieleza Kamanda Malimi. Alisema chanzo halisi badokinachunguzwa, lakini hata hivyo kuna ushahidi mkubwa kuwa alijiua kwa sumukutokana na msongo wa mawazo kufuatia kufukuzwa kazi na mwajiri wake jamboambalo limethibitishwa na barua aliyokutwa nayo. Kamanda Malimi alisema baruahiyo ya kufukuzwa kazi na mwajiri wake ambaye ni Chama cha Ushirika cha NgaraFarmers Cooperative ya Wilaya ya Ngara ilitolewa Desemba 12, mwaka jana kwatuhuma za upotevu wa Sh milioni 889. Mbali na kufukuzwa kazi,lakini pia mwajiri wake huyo alimfungulia kesi mahakamani ambayo badoinaendelea. Katika uchunguzi wa awalikatika chumba hicho alichokuwa amepanga Kachecheba, kulikutwa kifungashio chamadawa ya binadamu na masalia ya vimiminika vya kijani na vyeusi ndani yachupa, alisema Kamanda Malimi. Aliongeza kuwa mwaka jana baadaya Kachecheba kutuhumiwa kuhusika na upotevu wa fedha hizo, alifanya jaribio lakutoroka, lakini alikamatiwa Bukoba na kurudishwa Ngara.  <topic>: KITAIFA 